SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Viera Petrášová, JUDr., Národný kontaktný bod, CVTI SR Lamačská cesta 8/A, 811 04 Bratislava, Národný kontaktný bod, AJ
2.  Zahraničná pracovná cesta:
Belgicko, Brusel, 5.-11.2014, Albert Borshette building, meeting room 4a, budova Research Executive Agency, Brusel, Westminster Conference Centre, 1 Victoria Street, London, cestovné náklady hradené Európskou komisiou
Priebeh cesty: prekročenie Slovensko- Rakúskych hraníc 5.11. o 4:40
	           prekročenie Rakúsko- Slovenských hraníc 11.11. o 23:30
3.  Rámcový program pobytu:
5.11.2014 – Tretie zasadnutie programového výboru H2020 – Výskumné infraštruktúry a osemnáste zasadnutie výboru pre implementáciu nariadenia o právnom rámci Spoločenstva pre Konzorcium európskej výskumnej infraštruktúry (ERIC), Albert Borshette budova, Brusel, Belgicko
6.11. – pracovné stretnutie s p. Luciou Maruškovou – legal officer na REA (Výkonná agentúra pre výskum, pracovné stretnutie s p. Dušanom Šándorom zo Stáleho zastúpenia SR pri EÚ a p. Emilom Žatkuliakom zo Stáleho zastúpenia SR pri EÚ 
7.11. – seminár Európskej investičnej banky – Opportunities for UK Businesses Through The International Development Work Of The European Investment Bank
9.11 - Stretnutie národných kontaktných bodov pre právne a finančné otázky – česká styčná kancelária – CZELO
10.11. - 09:30-17:00 Tretie stretnutie národných kontaktných bodov pre právne a finančné veci H2020, Albert Borshette budova, Brusel, Belgicko
11.11. - 09:15 – 17:00 Tretie stretnutie národných kontaktných bodov pre právne a finančné veci H2020, Albert Borshette budova, Brusel, Belgicko
V dňoch 9.,10. a 11. sa cesty zúčastnil aj Peter Beňo, NCP pre právne a finančné otázky.
4.  Stručný priebeh rokovaní, resp.  študijného pobytu:
Agenda
5.11. - Tretie zasadnutie programového výboru H2020 – Výskumné infraštruktúry
9:30 - Welcome and introduction, adoption of the draft agenda, adoption of the draft minutes of the PC RI meeting of 12/06/2014
09:35 - Information on conduct of H2020 calls with deadline 02/09/2014 (RTD and e-Infrastructures part of WP2014-15)
10:00 - Information on outcome of the consultation of PC on the revised work programe 2014 – 15 part 4. Research Infrastructures
10:20 - Report by Chair of the Advisory Group RI on contribution to strategic programming 2016-17
11:00 - Preparation of the work programe 2016-17 (scoping paper, methodology, time table)
12:00 - Report on payment appropriations for 2015 
12:15 - Any other business
12:30 - Close of meeting
Osemnáste zasadnutie výboru pre implementáciu Nariadenia o právnom rámci Spoločenstva pre Konzorcium Európskej výskumnej infraštruktúry (ERIC)
13:30 - Welcome and introduction
13:35 - Adoption of the draft agenda
13:40 - Approval of the minutes of the last meeting (12 June 2014)
13:45 - Report on the Status of Implementation of ERICs
14:00 - Opinion of the Committee on formal ERIC applications
14:15 - Report to the European Parliament and the Council on the application of the ERIC Regulation
14:30 - Commission paper on VAT exemption for in-kind contributions for ERIC
14:45 - Practical Guidelines and the updated template for provisions of ERIC Statutes
15:00 - Any Other Business – ERIC Network Meeting
15:15 - Close of the Meeting

6.11- pracovné stretnutia a konzultácie
9:30 - 13:00 stretnutie - Výkonná agentúra pre výskum
13:30 - 15:30  stretnutie – Stále zastúpenie SR pri EÚ 

7.11 - Seminár Európskej investičnej banky – Opportunities for UK Businesses Through The International Development Work Of The European Investment Bank
09:00-09:30 - Registrácia
9:30-10:00 - Úvodné slovo: 
David Kennedy, Director General for Economic Development, DFID
Sabine Platteuw, Director Benelux and EU Funded Projects in UKREP, UKTI
Jonathan Taylor, Vice President, EIB
10:00-10:45 - Presentation of EIB operations and objectives outside the EU
Jean Christophe Laloux, Director General, Deputy Head of EIB Operations
11:15 – 12:15 - Investment opportunities and financing with the EIB, Advisory services through the EIB
Patrick Walsh, Director Africa, Caribbean and Pacific Department, EIB
Flavia Palanza, Director Facility for Investment/Partnership, EIB
Ionnis Kaltsas, Head of Coordination Division, Operations Directorate, EIB
12:15 – 13:15- EIB procurement for consultancy contracts
Stefan Kerpen, Head of Technical Assistance Unit, EIB

9.11. – Stretnutie národných kontaktných bodov pre právne a finančné otázky – česká styčná kancelária – CZELO
19:00 – 21:30 - Konzultácie

10.11. - Tretie stretnutie národných kontaktných bodov pre právne a finančné veci H2020 
09:30 – 9:45 - Welcome and introduction
09:45 – 10:15 - Participant portal and IT tools
10:15 – 11:00 - Overview of the process to prepare and sign grant agreements
11:15 – 11:35 - Articles 185 &187 TFEU initiatives
11:35 – 13:00 - Legal and Financial questions
14:00 – 15:00 - Synergies between Structural funds and H2020
15:00 – 15:10 - Update on the H2020 status of Switzerland
15:10 – 17:00 - Legal and Financial questions

11.11. - Tretie stretnutie národných kontaktných bodov pre právne a finančné veci H2020
09:15 – 10:15 - Additional remuneration
10:15 – 11:00 - Unit costs on clinical studies, access costs for providing trans-   national infrastructure, energy efficiency measures in buildings
11:15 – 11:45 - H2020 Communication campaign for beneficiaries and certifying auditors on how to avoid errors
11:45 – 13:00 - Legal and Financial questions
14:00 – 16:30 - Legal and Financial questions

5.11. sa uskutočnilo tretie zasadnutie programového výboru pre oblasť Výskumné infraštruktúry. Na zasadnutí boli prezentované závery poradnej skupiny programového výboru pre návrhy výziev na roky 2016/2017, ktoré zdôraznili najmä potrebu pre rozšírenie dôležitosti výskumných infraštruktúr, zabezpečenie trvalo-udržateľného financovania smerom k inováciám, zvýšenie využívania dát, ex ante a ex post hodnotenia, zníženie fragmentácie a výdavkov, medzinárodné prepojenia, zlepšenie kvality a interoperatívne mechanizmy. Programovanie pre roky 2016/2017 by malo smerovať najmä k vytvoreniu nadnárodného prístupu pre založené a vznikajúce výskumné infraštruktúry, financovaniu – kombinácie viacnásobného financovania, zapojenia a spolupráce s inými programami ako sú MSCA, JTIs, KETs, tréning – dáta manažment, právny manažment (postgraduálny a vysokoškolský). Oslovená by mala byť RDA pre získanie najlepšej praxe, otvorené trhové miesto pre služby, investovanie do ľudských zdrojov, dôvera a posilnenie zodpovednosti. Poradný výbor predstavil päť stanovísk (position papers), ktoré boli ďalej predstavené útržkovito ďalšími členmi poradnej skupiny. Udržateľnosť by mala byť implementovaná najmä elektronickými infraštruktúrami založenými na princípe dôvery medzi užívateľmi, zapojením všetkých zúčastnených (napr. Géant), flexibilných obchodných modelov, rizika zvýhodňovania populárnych krátkodobých pobytov. Stanovisko k riadeniu veľkých dát a budúcich výskumných dátových infraštruktúr zdôrazňovalo najmä uplatniteľnosť v bežne používaných zariadeniach ako sú napr. inteligentné mobilné telefóny, otvorený ekosystém (,,data driven science“), harmonizovaný dáta manažment, bezpečnosť a kvalitu uchovania a prístupu. V tomto ohľade bolo konštatované, že v Európe nie je dostatok dátových špecialistov a dostatok kariérnych príležitostí. Dáta manažment predstavuje veľké výzvy a preto by sa malo spolupracovať s medzinárodnými organizáciami ako OECD a najmä by sa mali zapojiť MSP. Pri hodnotení výskumných infraštruktúr by sa mali nájsť vhodné agentúry. Následne nasledovala diskusia medzi zástupcami členských štátov a Európskou komisiou. Írsko vyjadrilo pochybnosti o navrhovanom financovaní ,,advanced“ a ,,starting“ spoločenstiev, pretože podľa návrhu Komisie by sa mali financovať pokročilé spoločenstva z dvoch tretín a začínajúce spoločenstva z jednej tretiny navrhovaného rozpočtu, čo by malo byť posudzované viac flexibilne. Taliansko vyjadrilo pochybnosti o spolupráci oddelenia výskumných infraštruktúr a iných oddelení v rámci EK v oblasti elektronických infraštruktúr. Zároveň vyjadrili pochybnosti o tom, ako budú na tieto návrhy vplývať na prijaté alebo plánované roadmaps. Spojené kráľovstvo navrhlo, že do výskumných infraštruktúr by mali byť zapojené aj MSP, podporilo synchotrónovú spoluprácu, ktorá zatiaľ nebola považovaná za pokročilé spoločenstvo a vyjadrilo pochybnosti o tom, ako EK ohodnotí rozdiely medzi začínajúcimi a pokročilými spoločenstvami. Navrhlo, že ak ide dvojkolové výzvy, mali by mať hodnotitelia prístup k celým správam o hodnotení.  Zároveň zdôraznili, že ESFRI nezbiera a neanalyzuje dáta. Predseda výboru Peter Droll uviedol, že písomné stanoviská očakáva do konca novembra, záverečný termín je do 15.12.2014. Francúzsko uviedlo, že návrhy by mali mať lepšie zdroje financovania, lepšie by sa mali poznať systémy riadenia a výskumu a výstup cyklických integrovaných činností v rámci prípravných fáz ESFRI. Grécko zdôraznilo, že hodnotenie a zodpovednosť by mali byť prvoradým kritériom. Rakúsko, Fínsko, Švajčiarsko, Španielsko, Belgicko, Slovensko podporili v stručnosti ostatné štáty a vyjadrili podporu pre synchotrónové spoločenstvo v rámci pokročilých spoločenstiev. Na záver bolo predstavené stanovisko z rozpočtového oddelenia, ktoré informovalo o prebiehajúcich rokovaniach medzi Európskym parlamentom, Radou a Európskou komisiou o skrátení rozpočtu na rok 2016, z dôvodu všeobecného nedostatku finančných prostriedkov, s tým že Rada Európskej únie navrhuje krátiť rozpočet v rámci Horizontu 2020 na úkor ostatných programov. Takéto krátenie by spôsobilo oddialenie termínov pre podávanie projektov a zníženie zálohových platieb pri podpisoch grantových zmlúv. 
O 14:00 začalo osemnáste zasadnutie výboru pre implementáciu Nariadenia o právnom rámci Spoločenstva pre Konzorcium Európskej výskumnej infraštruktúry (ERIC), predseda výboru informoval o podanej správe o činnosti ERIC Európskemu parlamentu, ktorá vyplýva z nariadenia o ERIC. Navrhuje sa doplnenie článku 19 nariadenia v tom zmysle, že pravidelné správy Európskemu parlamentu sa budú podávať každé tri roky namiesto pôvodných piatich rokov. Španielsko informovalo o podanej žiadosti pre ERIC – LIFEWATCH. Nórsko vyjadrilo problémy vo vnútroštátnej úprave (najmä nejasnosť úpravy o vnútroštátnych konaniach), Holandsko uviedlo, že v CLARIN ERIC majú nových členov a to Švédsko a Litvu. Švajčiarsko sa stalo riadnym členom ESS, Nórsko je pozorovateľom v CLARIN, Nemecko sa stalo riadnym členom CLARIN. Následne nasledovala diskusia o prípustnosti vyňatia DPH podľa smernice Rady 2006/112/ES z 28. novembra 2006 o spoločnom systéme dane z priadnej hodnoty. Podľa informácií z Európskej komisie, najmä stanoviska finančného oddelenia, je prípustné uplatniť oslobodenie DPH len v tom prípade ak sa realizuje v mene ERIC, nákup je riadený ERIC, poskytuje sa z rozpočtu ERIC a tovary a služby sú len vlastníctvom ERIC. Európska komisia navrhuje, aby mohli byť od DPH oslobodení aj členovia ERIC a mohli by byť financovaní regionálnymi fondmi. Písomné usmernenia budú čoskoro pripravené. Proti tomuto návrhu vystúpil Izrael, pretože by vylúčil tretie a pridružené krajiny. Zároveň k tomu vystúpili zástupcovia Spojeného kráľovstva, Českej republiky a Švédska, pretože členský štát ERIC môže menovať ako konajúci orgán v jeho mene osobitnú organizáciu. Ako konštatovala EK, aj z tohto dôvodu, je oslobodenie od DPH ešte neupravenou otázkou. Nemecko a Francúzsko sa postavili proti možnosti oslobodiť splnomocnené organizácie od DPH. Nasledovalo predstavenie návrhu JIV ERIC - http://www.jive.nl/about-jive so sídlom v Holandsku. Výbor schválil žiadosť JIV ERIC. Ďalšia žiadosť bola žiadosť ESS ERIC http://europeanspallationsource.se/. Vzhľadom k tomu, že ešte stále nie sú jednoznačne vyriešené otázky o oslobodení od DPH, výbor žiadosť ERIC schválil podmienečne tak, že stanovy ESS ERIC budú doplnené podľa písomných usmernení EK o uplatniteľnosti oslobodenia od DPH. 
6.11. sa uskutočnilo neformálne stretnutie s p. Luciou Maruškovou z Výkonnej agentúry pre výskum v Bruseli. Témou rokovaní boli najmä príprava grantovej zmluvy a postupy Európskej komisie, v ktorej mene koná Výkonná agentúra pre výskum v prípadoch platobnej neschopnosti členov výskumných konzorcií a v prípadoch krátenia rozpočtu z dôvodu nezrovnalostí. V poobedňajších hodinách sa konalo stretnutie s p. Dušanom Šándorom, zástupcom SR v oblasti školstva v pracovných výboroch Rady Európskej únie. Predmetom rokovaní bola účasť SR v prvom roku Horizontu 2020 a odporúčania pre ďalší postup ako aj predstavenie fungovania Európskeho patentu a jeho význam pre slovenských žiadateľov v H2020. Rovnako sa uskutočnilo stretnutie s p. Emilom Žatkuliakom zástupcom SR v oblasti práv duševného vlastníctva. Predmetom rokovaní bola nová právna úprava tzv. Európskeho patentu, ktorý má znížiť administratívne poplatky na patentovú ochranu v členských štátoch a zároveň zaviesť nový rozhodovací orgán pri Patentovom úrade v Mníchove. 
7.11. sa uskutočnil seminár Európskej investičnej banky pre zástupcov malých a stredných podnikov o investovaní a sprostredkovaní investovania pomocou Európskej investičnej banky. Na seminári boli predstavené úlohy a ciele Európskej investičnej banky v oblasti podpory malých a stredných podnikov, dôležitosť takejto podpory a vytvorené partnerstvá. Bol predstavený aj nový spôsob financovania cez oblasť Horizontu 2020 o prístupe k financovaniu.
9.11. sa uskutočnilo neformálne stretnutie národných kontaktných bodov pre oblasť právnych a finančných otázok v českej styčnej kancelárii v Bruseli – CZELO, ktorého predmetom bola najmä diskusia a aktuálne otázky doplnenia anotovanej grantovej zmluvy zo strany Európskej komisie. 
10.11. a 11.11. sa uskutočnil tréning Národných kontaktných bodov pre oblasť právne a finančné otázky. Na stretnutí boli postupne odprezentované jednotlivé špecifické výnimky pri uplatňovaní jednotkových výdavkov v osobitných oblastiach H2020 a ich uplatnenie v praxi s príkladmi. Stretnutie sa osobitne venovalo uplatniteľnosti dodatočných odmien ako personálny výdavok v projektoch H2020. Európska komisia stále zotrváva na svojom stanovisku, že nie je možné preplácať dodatočné odmeny, ktoré sú odôvodnené len účasťou v projektoch Horizontu 2020. Toto usmernenie má za cieľ zharmonizovať vyplácanie dodatočných odmien tak, aby nedochádzalo k nadmernému čerpaniu v rámci Horizontu 2020 na úkor iných vedecko-výskumných projektov. Viaceré členské štáty vyjadrili, že v takomto prípade je dodatočné odmeňovanie v ich štátoch neuplatniteľné, avšak vzhľadom na maximálnu výšku dodatočnej odmeny, ktorá je 8.000,- EUR na úrovni ceny práce, nie je toto dodatočné odmeňovanie podstatné. Závažnejší problém predstavuje použitie osobných príplatkov v základnom ohodnotení zamestnancov. Takýto krok musí byť podľa EK podložený objektívnymi kritériami, ako napr. bodové hodnotenie zamestnancov. Ak pre priznávanie osobných príplatkov nie sú tieto kritéria  definované, mohlo by to byť vnímané ako dodatočné odmeňovanie, čo by významným spôsobom znížilo motiváciu SR účastníkov zapájať sa do H2020 a následne  môže viesť k ešte nižšej účasti v programe ako v 7.RP. Všetky zmeny a doplnenia navrhované Európskou komisiou a prerokované s národnými kontaktnými bodmi budú odzrkadlené v anotovanej grantovej dohode, ktorej posledné znenie bude zverejnené na konci roku 2014. Európska komisia zároveň predstavila komunikačnú kampaň, počas ktorej sa budú organizovať stretnutia s audítormi a žiadateľmi z členských štátov. SR túto aktivitu víta a plánuje osloviť EK a zorganizovať seminár s rečníkmi z EK v prvej polovici roku 2015.
5.  Odporúčané závery:
Priebežne informovať žiadateľov o zmenách a doplneniach v oblasti právnych a finančných otázok. Spracovať podklady za SR ohľadom odmeňovania na univerzitách, v rozpočtových a príspevkových organizáciách – základné odmeňovanie (spôsob udeľovania osobných príplatkov) a dodatočné odmeňovanie (proces priznávania odmien).
6.   Prehľad prinesenej dokumentácie a miesto jej uloženia
Všetky prezentácie budú dostupné na špecializovanom webe CVTI SR a na požiadanie budú rozposlané žiadateľom.
7.   Osobitne vyhodnotený očakávaný prínos ZPC
Získané informácie budú použité pri konzultáciách s účastníkmi H2020 a zabezpečia úspešnú implementáciu projektov. 
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: JUDr. Viera Petrášová		                  ......................................
Dátum: 13.11.2014
								
Správu schválil:  prof. RNDr. Ján TURŇA, CSc., generálny riaditeľ  ......................................